கரோல் விசுவநாதபிள்ளை
'''கரோல் விசுவநாதபிள்ளை''' (''Caroll Visvanathapillai'', 1820 - 1880) [[இலங்கைத் தமிழர்|இலங்கைத் தமிழறிஞரும்]], இதழாசிரியரும் ஆவார்.&lt;ref name=Arumugam&gt;{{cite book|last=Arumugam|first=S.|title=Dictionary of Biography of the Tamils of Ceylon|url=http://www.noolaham.org/wiki/index.php?title=Dictionary_of_Biography_of_the_Tamils_of_Ceylon|year=1997|page=253|authorlink=ச. ஆறுமுகம்}}&lt;/ref&gt;&lt;ref name=hindu&gt;{{cite web|last=Kolappan|first=B.|title=First Tamil-English dictionary by a Tamil|url=https://www.thehindu.com/news/cities/chennai/first-tamilenglish-dictionary-by-a-tamil/article7882136.ece|date=16-11-2015|archiveurl=https://archive.today/20200419095150/https://www.thehindu.com/news/cities/chennai/first-tamilenglish-dictionary-by-a-tamil/article7882136.ece|archivedate=2020-04-19|access-date=19-04-2020|url-status=live}}&lt;/ref&gt;
 
 ==வாழ்க்கைக் குறிப்பு==
 விசுவநாதபிள்ளை 1820 ஆம் ஆண்டில் [[யாழ்ப்பாணம்]], [[சுதுமலை]]யைச் சேர்ந்த மருத்துவரும், தமிழறிஞருமான வைரவநாதபிள்ளை என்பாருக்குப் பிறந்தார்.&lt;ref name=Arumugam/&gt; இவர் தமிழை தனது தந்தையிடமிருந்தும், சமற்கிருதத்தை கங்கப் பட்டர் என்பவரிடம் இருந்தும் தனது 12-வது அகவையிலேயே கற்றுத் தேர்ந்தார். உயர் கல்விக்காக 1832 இல் [[வட்டுக்கோட்டை குருமடம்|வட்டுக்கோட்டை குருமடத்தில்]] சேர்ந்தார். அங்கு அவர் கிறித்தவராகத் திருநிலைப்படுத்தப்பட்டு டானியல் எல். கரோல் என்ற பெயரைப் பெற்றார்.&lt;ref name=Arumugam/&gt; ஆங்கிலத்திலும், கணிதத்திலும் பெரும் புலமை பெற்றார். இளமையிலேயே ''வீசகணிதம்'' என்ற நூலை எழுதிப் புகழ் பெற்றார்.&lt;ref name=MW&gt;{{cite journal |last1= குலரத்தினம் |first1= க. சி. |author-link1= க. சி. குலரத்தினம் |date= நவம்பர் 1980 |title= கரோல் விசுவநாதபிள்ளை |url= http://www.noolaham.org/wiki/index.php/%E0%AE%AE%E0%AE%BF%E0%AE%B2%E0%AF%8D%E0%AE%95%E0%AF%8D%E0%AE%B5%E0%AF%88%E0%AE%B1%E0%AF%8D_%E0%AE%9A%E0%AF%86%E0%AE%AF%E0%AF%8D%E0%AE%A4%E0%AE%BF_1980.11 |journal= மில்க்வைற் செய்தி |issue= 59 |pages= பக். 5-8 |access-date= 19 ஏப்ரல் 2020 }}{{Dead link|date=ஆகஸ்ட் 2021 |bot=InternetArchiveBot }}&lt;/ref&gt;
 
 தனது உயர் கல்வியை முடித்த பின்னர் அங்கேயே கணித ஆசிரியராகப் பணியாற்றினார். இவருடன் [[ஆணல்ட் சதாசிவம்பிள்ளை]], மோசசு வேலுப்பிள்ளை ஆகியோரும் பணியாற்றினர்.&lt;ref name=Arumugam/&gt; இவரிடம் கல்வி கற்றுப் பின்னர் பெரும் புகழடைந்தவர்களுள் [[சி. வை. தாமோதரம்பிள்ளை]] குறிப்பிடத்தக்கவர். வட்டுக்கோட்டை குருமடத்தில் பணி புரிந்த காலத்திலேயே விசுவநாதபிள்ளை [[உதயதாரகை]] பத்திரிகையில் பல கட்டுரைகளை எழுதினார்.&lt;ref name=MW/&gt; 1847 முதல் ஆணல்ட் சதாசிவம்பிள்ளையுடன் இணைந்து அப்பத்திரிகையின் இணையாசிரியராகப் பணியாற்றினார். 1855 இல் வட்டுக்கோட்டை குருமடம் மூடப்பட்டது.&lt;ref name=Arumugam/&gt;
 
 ==தமிழகம் பயணம்==
 செமனிறியின் பணிப்பின் பேரில் [[சென்னை]] சென்றார் விசுவநாதபிள்ளை அங்கே ''தினவர்த்தமானி'' என்ற பத்திரிகை நடத்தி வந்த [[பீட்டர் பெர்சிவல்|பேர்சிவல் பாதிரியாரின்]] தொடர்புடன், அப்பத்திரிகையிலும் கட்டுரைகள் எழுதி வந்தார்.&lt;ref name=MW/&gt;
 
 சென்னையில் பல்கலைக்கழகம் ஆரம்பிக்கப்பட்ட போது, விசுவநாதபிள்ளையும், [[சி. வை. தாமோதரம்பிள்ளை]]யும் அங்கு பயின்று 1857 இல் குரு, சீடன் இருவரும் ஒரே நேரத்தில் முதலாவது பட்டதாரிகளாக அங்கிருந்து வெளியேறினர்.&lt;ref name=Arumugam/&gt;&lt;ref name=MW/&gt; பின்னர் விசுவநாதபிள்ளை சென்னையிலேயே தங்கி மொழிபெயர்ப்புப் பணிகளில் ஈடுபட்டார்.&lt;ref name=Arumugam/&gt; பல்கலைக்க்ழகத்தாரின் ஆங்கில நூல்கள் பலவற்றைத் தமிழில் மொழிபெயர்த்தார். பரீட்சகராகவும் பதவி உயர்வு பெற்றார்.&lt;ref name=MW/&gt;
 
 ==நாவலருடன் தொடர்பு==
 [[ஆறுமுக நாவலர்|ஆறுமுக நாவலருக்கு]] இரு ஆண்டுகள் மூத்தவர் விசுவநாதபிள்ளை. விசுவநாதபிள்ளை பட்டிக்கோட்டா செமினறியில் ஆசிரியராகப் பணியாற்றிய காலத்தில், நாவலர் [[யாழ்ப்பாணம் மத்திய கல்லூரி]]யில் ஆசிரியராகப் பணியாற்றி வந்தார்.&lt;ref name=MW/&gt; இளைஞர்களாக இருந்த இருவரும் பொது விடயங்களில் வாதங்கள் செய்வதுண்டு. 1952 இல் நாவலர் ''சைவ தூசண பரிகாரம்'' என்ற கண்டனக் கட்டுரை ஒன்றை எழுதினார். அதற்கு மறுப்புத் தெரிவித்து விசுவநாதபிள்ளை ''சுப்பிரதீபம்'' என்ற கட்டுரையைத் தருக்கரீதியாக எழுதி வெளியிட்டார்.&lt;ref name=MW/&gt;
 
 [[சிதம்பரம்|சிதம்பரத்தில்]] இருவரும் வாதம் செய்ய முற்பட்ட போது, அவர்களிடம் இருந்த அன்பு வெளிப்படலாயிற்று. விசுவநாதபிள்ளை நாவலரிடம் சென்று &quot;என் சத்குரு நீரே&quot; என்று கூறி வணங்கினார். சைவ சமயத்தை இழிவாகப் பேசியமைக்காக, தமது சட்டையில் இருந்த பொன்னூசியக் கழற்றி நெய் விளக்கில் காய்ச்சி தன் நாவில் சூடு போட்டுத் தம் குற்றத்திற்குப் பிராயச்சித்தம் செய்தார்.&lt;ref name=Arumugam/&gt;&lt;ref name=MW/&gt; இருவரும் பின்னர் நண்பர்களாயினர்.
 
 1879 ஆம் ஆண்டில் [[பொன்னம்பலம் இராமநாதன்|பொன்னம்பலம் இராமநாதனை]] [[இலங்கை சட்டவாக்கப் பேரவை]]யில் தமிழ் மக்களின் பிரதிநிதியாகத் தேர்ந்தெடுக்க நாவலருடன் விசுவநாதபிள்ளையும் இணைந்து பிரசாரம் செய்து அவரை வெற்றியடையச் செய்தார்.&lt;ref name=MW/&gt;
 
 ==பஞ்சாங்கம் வெளியீடு==
 அமெரிக்க மிசனரிமாரின் வேண்டுகோளுக்கிணங்க விசுவநாதபிள்ளை தமிழ்ப் [[பஞ்சாங்கம்]] ஒன்றையும் எழுதி வெளியிட்டார்.&lt;ref name=MW/&gt;
 
 ==அகராதி தொகுத்தல்==
 சென்னை மாகாணக் கல்வி அதிகாரியின் வேண்டுகோளுக்கிணங்க தமிழ்-ஆங்கில அகராதி ஒன்றைத் தொகுத்து வெளியிட்டார். கரோல் விசுவநாதபிள்ளை இயற்கணிதம் குறித்த நூலை தமிழில் எழுதியுள்ளார்.&lt;ref name=Arumugam/&gt;&lt;ref name=MW/&gt;&lt;ref&gt;{{Cite web |url=https://www.thehindu.com/features/metroplus/society/Madras-Miscellany-A-dictionary-pioneer/article14555238.ece |title=Madras Miscellany: A dictionary pioneer |date=2016-08-06 |website=The Hindu |language=en-IN |access-date=2021-03-24}}&lt;/ref&gt; தாவரவியல், உயிரியல், புவியியல், வானவியல், உடலியல், வேதியியல், இயற்பியல், மனவியல் ஆகிய துறைகளில் பல்லாயிரம் சொற்களைக் கொண்ட இவ்வகராதியின் ஐந்தாம் பதிப்பு 1929 ஆண்டில் வேப்பேரியில் உள்ள டயோசிசன் அச்சகத்தில் 676 பக்கங்களில் பிரசுரிக்கப்பெற்றது.&lt;ref name=MW/&gt;
 
 ==நூல்கள்==
 *சுப்பிரதீபம்
 *வீசகணிதம்
 *காலதீபிகை
 *கலைஞானம்
 *அட்சர கணிதம்
 
 ==மறைவு==
 கரோல் விசுவநாதபிள்ளை 1880 கார்த்திகை மாதத்தில் தனது 60-வது அகவையில் காலமானார்.
 
 ==மேற்கோள்கள்==
 {{Reflist}}
 
 [[பகுப்பு:யாழ்ப்பாணத்து நபர்கள்]]
 [[பகுப்பு:1820 பிறப்புகள்]]
 [[பகுப்பு:1880 இறப்புகள்]]
 [[பகுப்பு:ஈழத்துத் தமிழறிஞர்கள்]]